Pripadnik sam naroda Karuk.
Mount Shasta konačno je odredište naših molitvi.
Kad se molimo, ne gledamo u nebo. Gledamo prema Mount Shasti.
Za nas Indijance postoje mjesta gdje se ne smije ići.
Na vrhu i u višim dijelovima Mount Shaste
žive duhovni ljudi.
Mnogi Indijanci vjeruju
da je Mount Shasta sveto mjesto.
U neke se dijelove crkvi i hramova ne smije ulaziti.
Oni tako gledaju na liniju vegetacije.
Indijanci kažu da ako izgradite nešto na planini,
planina će to uništiti.
Ulagači su 1959. zakupili zemlju od uprave za šume
s namjerom da izgrade najveće skijalište u SAD-u.
Na vrhu Mount Shaste.
Smatramo je svetom planinom.
Skijalište se nije smjelo izgraditi.
Skijalište se 1971. godine zapalilo i izgorjelo do temelja.
A onda je golema lavina uništila glavnu žičaru na Mount Shasti.
Ljudi misle da su pametniji od prirode.
Imam loše vijesti za njih.
Neće pobijediti.
Mnoga mjesta na planini
čuvaju tajne koje ljudi nikad neće razumjeti.
ČUDNI DOSJEI OTVARAJU NOVA PITANJA
NERAZJAŠNJENI DOSJEI
Mount Shasta se u sjevernoj Kaliforniji uzdiže preko 4000 metara nad morem.
Uništenje skijališta nije jedina tajna koju krije.
Tisućama godina
Mount Shasta bila je duhovno središte.
Hodočasnici tvrde da ih na planinu zove viša sila.
Je li to slučajnost?
Ili planina ima moć koju ne možemo pojmiti?
MOGUĆI SCENARIJI U ČEMU LEŽI MOĆ MOUNT SHASTE?
Indijanci ovdje žive tisućama godina.
Karučko ime za Mount Shastu je Úytaahkoo, „Bijela planina”.
Običaji našeg plemena nastali su ovdje.
Prema našim vjerovanjima,
Zemljom su u početku lutali samo duhovni ljudi.
U trenutku velike preobrazbe
neki od njih pretvoreni su u životinje,
stijene, stabla, vodu
i sve ono što postoji u prirodi.
Neki od duhovnih ljudi pretvoreni su u ljudska bića.
Vrlo je važno da ljudi razviju odnos
s planinom i sa svim duhovnim ljudima.
Ljudi i priroda za nas nisu odvojeni.
To je uzajamna veza.
Sjeverni dio Kalifornije vrlo je rijetko naseljen.
Nepregledna prostranstva divljine i obradive zemlje.
U središtu se nalazi Mount Shasta,
a u podnožju planine nalazi se grad Mount Shasta.
Nije poput okolnih zajednica.
Mnogo je različitih tipova ljudi
u maloj zajednici od oko 3600 stanovnika.
Dolaze sa svih strana svijeta da se popnu na planinu.
To je jedno od najboljih mjesta u SAD-u za aktivnosti na otvorenom.
Ali oko polovine ljudi koji dođu ovamo
kažu da su došli radi duhovnosti.
Unatoč malom broju stanovnika,
Mount Shasta godišnje privuče više od 25 000 turista.
Mnogi na društvenim mrežama dijele duhovnost kojom grad odiše.
Dođite do najvećeg portala na Mount Shasti.
Naišla sam na ovo prekrasno stablo. Ispostavilo se da je to portal.
Spuštamo svjetlost u srce.
Mount Shasta je eklektična mješavina duhovnosti iz cijelog svijeta.
Neki je nazivaju new age Mekom.
Svakoga nešto privuče ovamo.
Ovdje živim više od 20 godina.
Prvi put sam čuo za Mount Shastu još kao tinejdžer u Uti.
Bilo je priča o ljudima koji su vidjeli duhove
i različite duhovne prikaze dok su planinarili.
Bilo je priča o izgubljenoj civilizaciji. To me fasciniralo.
Mount Shasta je poput okretnih vrata prema nadnaravnom.
Možete naići na svašta što je povezano s duhovnošću.
U divljini koja okružuje planinu
postoje tisuće špilja i tunela koji se šire u svim smjerovima.
Plutonova špilja najbliža je planini.
Kad uđete u špilju, osjetite tjeskobu.
Kao da vas netko gleda.
Vidite nešto perifernim vidom i imate osjećaj da je netko ovdje.
Mnogi tvrde da su vidjeli prikaze kako ulaze u zidove, a onda nestaju.
Oduvijek postoji ideja o nekakvoj duhovnoj dimenziji
u koju se može ući kroz Mount Shastu.
U Plutonovoj se špilji navodno nalazi prolaz
koji vodi u izgubljenu civilizaciju Lemuriju.
TIHI OCEAN
Izgubljena civilizacija Lemurije jedna je od najstarijih legendi Mount Shaste.
No mnogi vjeruju da Lemurija uopće nije mit.
Kakve tajne skrivaju planinske špilje?
Mnogi vjeruju da postoji civilizacija
i golemi grad ispod Mount Shaste.
Nevjerojatan koncept.
Legenda kaže
da je Lemurija bila drevni kontinent na kojem je živjela napredna rasa.
No Lemurija je uništena.
Neki kažu da je izbio rat.
Drugi da je kontinent potonuo na dno oceana.
Bez obzira na uzrok, Lemurijanci su morali otići.
Mnogi vjeruju da su došli do Mount Shaste
i ondje izgradili novi dom skriven duboko u planini.
Jako dugo tražim istinu.
Rođena sam u mormonskoj obitelji
i do 19. godine vjerovala sam u njihovu istinu.
Na svojoj sam potrazi naišla na Lemuriju.
Lemurija je umnogome slična Zemlji,
ali ondje je sve ljepše.
Predivno je, slapovi su ružičasti i zeleni.
Toliko je ljubavi da je možete rezati nožem.
Ondje nema negativnosti.
Lemurijanci su navodno
viši od prosječnih ljudi.
Bijeli su, plavooki i plavokosi. Izgledaju kao nordijci.
Neki kažu da su Lemurijanci pod zemljom osnovali grad Telos.
Mnogi sad koriste oba imena.
Mnogo je prijepora oko toga gdje su ulazi u Lemuriju ili Telos.
Neki dolaze ovamo u potrazi za fizičkim ulazima.
Navodno su posvuda.
Vjerojatno ima ljudi koji će vam uzeti novac
uz obećanje da će vas odvesti do ulaza.
No najčešće taj ulaz nije fizički.
Trebate meditirati, raditi na sebi
i nadati se pozivu.
To mi zvuči kao new age gluposti,
ali ne vrijeđa me.
I Indijanci imaju priče o malim i velikim ljudima na planini.
Ne dolaze kroz portal.
Oni su druga vrsta ljudi s kojom smo u srodstvu.
Dakle, normalno je biti povezan
s duhovnim ljudima koji žive na planini.
Prilikom meditacije bila sam pozvana u Telos.
Sjećam se
kako sam kroz planinu prošla do grada.
Ondje je bilo različitih bića. Visokih i niskih.
Bilo je to vrlo umirujuće iskustvo.
Istinsko duhovno putovanje.
Telosijanci su napredna verzija ljudi.
Nude nam priliku za učenje ako to želimo.
Kroz meditaciju vodim ljude u Telos.
Odvela sam jednu ženu.
Nakon nekoliko minuta počela je jecati, sva u suzama.
Rekla je: „Nikad nisam osjetila takvu ljubav,
a tražim je cijeli život.”
Kako doći do Telosa?
Morate biti otvoreni, nekritični
i spremni na nešto novo.
Možda ćete onda vidjeti Telos.
Budući da sam znanstvenik, mislim da je to smiješno.
Mislim da Telos nije stvaran.
Ljudi vide Telos jer ga žele vidjeti.
Ili žele biti prihvaćeni.
Ali i luckaste priče mogu imati duhovne posljedice.
Činjenica da možete biti pozvani u duhovni raj unutar planine
bila je velika prednost za ovdašnju duhovnu scenu.
No Lemurija je zapravo nastala
kao zoološka ideja.
Gospodin po imenu Philip Sclater pokušavao je dokučiti
zašto fosilizirani lemuri na Madagaskaru i u Indiji sliče jedni drugima.
Pretpostavio je da je postojao nekakav potopljeni kopneni most
koji je omogućio lemurima da migriraju.
Mislim da se šalio kad ga je nazvao Lemurija.
Mnogi su se uhvatili za ideju potopljenog kontinenta
jer takvo što najbolje razigra maštu.
Brojni okultisti i mistici
prihvatili su znanstvenu teoriju o Lemuriji.
Počeli su dodavati vlastite duhovne i metafizičke ideje.
Što se legende dulje prepričavaju,
ljudi im dodaju sve više ukrasa.
Počelo je s lemurima koji su prešli kopneni most u Indijskom oceanu,
pa preraslo u potopljenu civilizaciju u Tihom oceanu
čiji su stanovnici pobjegli na Mount Shastu.
S vremenom je od priče nastao mistični red koji živi u planini.
Ako ste na pravoj frekvenciji i znate gdje treba tražiti,
ako ste dovoljno duhovno evoluirali,
mogli biste biti pozvani da uđete.
Volio bih da je u planini drevna civilizacija. Bilo bi zanimljivo.
No vrlo sam skeptičan.
Vrlo skeptičan.
Kad biste izdubili toliko planine,
počela bi tonuti.
To bi bilo geološki nemoguće.
Priča se stalno isprepliće sa znanstvenom fantastikom.
Ako Telosijanci doista postoje unutar Mount Shaste,
postavlja se pitanje kako su došli onamo.
Neki kažu da se u planini ne nalazi samo Telos,
već i portal do zvijezda.
IMA LI MOĆ MOUNT SHASTE IZVANZEMALJSKO PODRIJETLO?
Vjerujem da Telosijance možemo smatrati izvanzemaljcima.
Mount Shasta je epicentar međugalaktičkih putovanja i komunikacija.
Nešto poput međugalaktičke zračne luke.
Ovdje je mnogo susreta s NLO-ima.
Neobično je kad ništa ne vidite.
Jedne noći 1992. godine
prijatelj i ja odvezli smo se na planinu.
Htjeli smo promatrati zvijezde s istočne strane planine.
Bili smo u stražnjem dijelu mog kamioneta. Promatrali smo nebo.
Primijetili smo
tri zvijezde u obliku jednakostraničnog trokuta.
To je portal. Prečac kroz hipersvemir.
Zvijezde su odjednom zatreptale,
a u središtu je...
Kao kad protresete bocu soka i otvorite poklopac,
sve se uzburkalo.
Izašao je NLO.
Malo je zastao kako bi se u potpunosti materijalizirao.
Onda je skrenuo udesno i ušao u planinu.
Na planini su bila vrata,
ali bila su dobro skrivena.
Kad biste pogledali,
vidjeli biste samo liticu.
Nakon 15 minuta izašla je još jedna letjelica
koja je sve to ponovila.
Promatrali smo tri sata.
Izašlo je devet letjelica i ušlo u planinu.
Nisam mogao vjerovati.
Mislim da nas izvanzemaljci promatraju
i nadgledaju naš napredak.
Žele nas spriječiti da uništimo sami sebe,
a možda i druge civilizacije.
Vjerujem da NLO-i i izvanzemaljci
predstavljaju ono što bismo i mi mogli biti.
Viđamo ih s razlogom.
Moramo biti svjesni da nismo jedini oblik života koji ovdje postoji.
Kad ih vidite,
nemojte se uplašiti.
Shvatite da nismo sami.
Mount Shasta jedna je od tipičnih NLO planina.
Vjerojatno zbog lećastih oblaka.
Ovo je jedno od najboljih mjesta za lećaste oblake.
Kad imate planinu,
vlažan zrak i razliku u tlaku,
taj se zrak podigne iznad planine.
Čim se digne, zrak se širi i hladi.
Iznenada se pojavi oblak, a kad se spusti s druge strane,
odjednom se stisne i nestane.
Vidite strujanje zraka koje neprestano nastaje, a potom nestaje.
No mnogi misle da su telosijanske letjelice
skrivene unutar oblaka.
NLO-i, kontakti s izvanzemaljcima,
milijuni ljudi koji žive ispod planine...
Teško je u to povjerovati.
Ljudska mašta nema granica.
Da se izvanzemaljci žele sakriti u oblaku,
sumnjam da bi to činili u oblaku istog oblika kao ono što žele sakriti.
Nisam potpuno skeptičan kad je riječ o ovomu.
Mislim da ništa nije nemoguće.
Bilo tko može doći ovamo i doživjeti nešto neobično.
Mislim da je u većini slučajeva to dobro.
No katkad može poći i po zlu.
Ljudi mogu postati izopačeni.
Iako mnogi na planini pronađu prosvjetljenje,
ne može se poreći njezina burna prošlost.
Zašto planina privlači mračne sile?
Mnogo je različitih sekti
koje vuku korijene s ove planine.
Vrijeđa me kad netko očito iskorištava ljude.
Vidi se tko želi biti vođa sekte,
a takvih je ovdje bilo mnogo.
Uključujući Amy Carlson, osnivačicu sekte Ljubav je pobijedila.
Za Amy Carlson saznalo se
kad su se njezine ekstremne ideje i smrt proširile vijestima i društvenim mrežama.
Vođa sekte pronađena je mrtva i mumificirana u vreći za spavanje.
Tijelo je bilo u stražnjoj prostoriji, potpuno odjeveno,
ukrašeno božićnim lampicama i šljokicama oko očiju.
Carlson je vjerovala da je živjela na stotine života.
U jednom je trenutku bila Marilyn Monroe, Kleopatra i Ivana Orleanska.
Kao vođa sekte Ljubav je pobijedila,
Amy Carlson ponosno je dijelila svoja bizarna uvjerenja i ponašanje
na televiziji i društvenim mrežama.
Pozdrav, bića ljubavi. Ovdje Majka Bog.
Majka Stvoriteljica, Majka Gaia, Majka Zemlja.
Napokon je pala kiša na Mount Shasti.
Svjesne ste da ona tvrdi da je Isus?
-Da. - Da.
Da, ima dokumentaciju.
Naredila sam svim svojim atomima da se vrate kući, na svjetlo.
Gotovo je sa spletkama!
Dosta je, samoživa spodobo!
Sjećam se da sam čitao o tomu u novinama i šokirao se,
a onda sam shvatio da je živjela 16 km od moje kuće.
Malo sam se iznenadio,
no onda razmisliš i shvatiš da ima smisla.
Povezanost sekte s Mount Shastom
ne staje s činjenicom da su živjeli u Dunsmuiru.
Amy Carlson također je tvrdila da je kraljica Lemurije.
Mnogo je tu new age ideologije.
Spominjali su Lemuriju i ono što se ovdje događa,
a te se ideje vrlo brzo mogu pretvoriti u nešto mračno.
Planina je desetljećima pružala temelj mnogim sektama.
Žena koja se nazivala sestra Thedra
tvrdila je da od 1950-ih svakodnevno komunicira sa svemircima.
Priča o njoj proširila se iz Chicaga gdje je živjela.
Tvrdila je
da će ih svemirski brod odvesti sa Zemlje
prije velike kataklizme i potresa.
Odrekli su se imovine, dali otkaze
i u dogovoreno vrijeme otišli s njom.
Ispostavilo se da su se u Chicagu u skupinu infiltrirala dva sociologa.
Htjeli su saznati što će biti sa sljedbenicima
kad se proročanstvo ne obistini.
No svi su bili uvjereni da je njihova ljubav spriječila katastrofu
i još su jače vjerovali u sestru Thedru i svemirce.
Sociolozi su skovali izraz „kognitivna disonanca”.
Toliko ste zaokupljeni onim u što vjerujete
da ne vidite dokaz da to ne postoji.
Poslije se sestra Thedra preselila na planinu.
Imala je mnogo sljedbenika. Neki su bili visoko obrazovani.
No čak ni inteligentni ljudi ne žele vidjeti dokaze.
Malo je ljudi sposobno procijeniti što je istina.
Vođe sekti opsjednuti su moći i kontrolom nad ljudima.
Izmišljaju duhovnu pozadinu
kako bi kontrolirali što čine i misle.
Druga je taktika kontroliranje narativa iz prošlosti.
Izmislite priču
kako biste opravdali svoje pravo na nešto što vam ne pripada.
Indijanci su ovdje od pamtivijeka.
Mount Shasta je indijanska sveta planina.
Ideja da u unutrašnjosti planine postoji duhovno carstvo
potječe iz indijanske kozmologije i povijesti.
Kad dođete na mjesto poput Mount Shaste
i tvrdite da su Lemurijanci ili Telosijanci
ovdje već milijun godina,
to je neka vrsta krađe povijesti.
Tako činite medvjeđu uslugu Indijancima,
njihovoj povijesti i vezi s planinom.
Indijanci su bili prvi koji su održavali rituale u ovoj špilji.
Ovdje su obavljali obrede.
Kad su doseljenici naselili ovo područje,
sve su špilje preuzela tajna društva
koja su prakticirala okultne masonske rituale.
To je donijelo određenu dozu negativnosti.
Ovo je učinilo tajno društvo
koje se zvalo Poboljšani red crvenih ljudi.
Sišli bi u špilju i odjenuli se kao Indijanci.
Ismijavali bi njihovu kulturu i rituale.
Tako su ih željeli dehumanizirati.
Ljudi su ovdje činili svakakve grozote.
Ljudi imaju čudne ideje.
Misle da će im pomoći da im za života bude ljepše.
Indijanci su svoju kulturu očuvali tisućljećima.
Sva su ljudska bića u rodu.
Imamo odgovornost jedni prema drugima.
Legende koje okružuju Mount Shastu možda uvijek ostanu obavijene velom tajne.
Kad toliko ljudi tvrdi da je doživjelo isto iskustvo, je li ono stvarno?
Ili je plod kolektivne mašte?
Koji god bio odgovor,
na Mount Shasti događa se nešto neobično.
Mislim da se ovdje događa nešto natprirodno i duhovno.
Čini se da poprima oblik onoga što vam je na umu.
To može biti nešto benigno,
a može biti i štetno za ljude.
Morate doći ovamo.
Možda vam osoba pored vas kaže da čuje glasove u glavi.
Gledate je u oči i pitate se laže li vam.
Mitovi se šire i nastavljaju. Nisu nestali.
Postoji nešto u toj nevjerojatnoj ljepoti
i ovdašnjoj prirodi koja pomaže ljudima da dožive neobična iskustva.
Mislim da su sve priče lažne,
ali u svakoj postoji zrnce iskustvene istine.
Morate pitati svoju intuiciju što vam odgovara.
Morate biti otvoreni.
Dođite na planinu i sami to doživite.
Dođite i budite otvoreni mnogim mogućnostima koje možda postoje.
To je velika misterija.
Ne znamo sve o onomu što se događa oko nas.
Ne trošim vrijeme pokušavajući sve razumjeti.
Neke stvari ni ne trebamo razumjeti.
Prijevod titlova: Elvis Šimunic